**ПОЈЕДНОСТАВЉЕЊЕ ПОСТУПКА ПРИЈАВE УГОВОРА О МЕЂУПОВЕЗИВАЊУ НА МЕЂУНАРОДНОМ НИВОУ**

|  |  |
| --- | --- |
| **Назив административног поступка** | **Пријава уговора о међуповезивању на међународном нивоу** |
| **Шифра поступка** | **31.00.0003** |
| **Регулаторно тело**  **(надлежно за спровођење препоруке)** | Регулаторна агенција за електронске комуникације и поштанске услуге (РАТЕЛ) |
| **Правни оквир којим је уређен административни поступак** | * Закон о електронским комуникацијама („Службени гласник РС”, бр. 44/210, 60/13-одлука УС, 62/14 и 95/18-др.закон) * Правилник о садржини и начину пријаве уговора о међуповезивању на међународном нивоу („Службени гласник РС”, број 104/14). |
| **Прописи које треба променити /донети/укинути да би се спровеле препоруке** | 1. Правилник о садржини и начину пријаве уговора о међуповезивању на међународном нивоу („Службени гласник РС”, број 104/14) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак се спроводи ради обавештавања надлежног органа о закљученом уговору о међуповезивању на међународном нивоу са другим оператером, у циљу евидентирања у Регистар закључених уговора о међуповезивању на међународном нивоу, а о чему странка не добија обавештење да је поступак окончан.  Привредни субјект подноси захтев на прописаном обрасцу који мора бити оверен пословним печатом, што је у супротности са чланом 25. Закона о привредним друштвима. Поред тога, образац не садржи информације о документацији потребној у поступку, форми докумената, издаваоцима, року за решавање захтева и трошковима које подносилац сноси.  Такође, захтев се подноси лично или поштом, док издавање акта није предвиђено. На основу овога се закључује да још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење подношења нотификације** | **X** |  | **1** | | **Образац административног захтева** |  | | | | *Унапређење обрасца захтева* | **X** |  | **1** | | **Престанак употребе печата на обрасцу захтева** | **X** |  | **1** | | **Електронско подношење захтева** |  | **X** |  | | |
| 1. **ОБРАЗЛОЖЕЊЕ** | |
| * 1. **Увођење подношења нотификације**   Поступак се спроводи ради пријаве да је закључен уговор о међуповезивању на међународном нивоу са другим оператером.  С обзиром да се након достављеног обавештења уговор евидентира у Регистар закључених уговора о међуповезивању на међународном нивоу предлаже се увођење нотификације. Такође, предлаже се да се дан предаје нотификације, којом подносилац захтева обавештава Регулаторну агенцију за електронске комуникације и поштанске услуге о потписаном уговору, сматра даном уписа у евиденцију.  По окончаном поступку, без одлагања, Регулаторна агенција за електронске комуникације и поштанске услуге обавештава странку да је уговор евидентиран.  **За примену ове препоруке, потребно је изменити и допунити Правилник о садржини и начину пријаве уговора о међуповезивању на међународном нивоу („Службени гласник РС”, број 104/14).**   * 1. **Образац административног захтева**   ***Унапређење обрасца захтева***  Привредни субјект подноси захтев на прописаном обрасцу, који и поред укидања обавезе употребе коришћења печата у пословним и другим документима друштва, на основу члана 25. Закона о привредним друштвима, и даље садржи место печата.  Предлаже се унапређење постојећег обрасца у циљу стандардизовања обрасца за подношење захтева који ће олакшати учешће странкама у поступку.  Такође, предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребно је изменити и допунити Правилник о садржини и начину пријаве уговора о међуповезивању на међународном нивоу („Службени гласник РС”, број 104/14).**   * 1. **Престанак употребе печата на обрасцу захтева**   Привредни субјект надлежном органу подноси захтев оверен пословним печатом.  Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Предлаже се укидање ове обавезе за подносиоца захтева.  **За примену ове препоруке, потребно је изменити и допунити Правилник о садржини и начину пријаве уговора о међуповезивању на међународном нивоу („Службени гласник РС”, број 104/14).** **Електронско подношење захтева** Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Службени гласник РС“ број 18/2016), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС“, број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНАМА И ДОПУНАМА ПРАВИЛНИКА О САДРЖИНИ И НАЧИНУ ПРИЈАВЕ УГОВОРА О МЕЂУСОБНОМ ПОВЕЗИВАЊУ НА МЕЂУНАРОДНОМ НИВОУ**  Члан 1.  У Правилнику о садржини и начину пријаве уговора о међуповезивању на међународном нивоу („Службени гласник РС”, број 104/14)у члану 2. у ставу 4. тачка на крају става замењује се запетом и додају се речи:  „а агенција је дужна да домаћег оператера из става 3. овог члана без одлагања обавести о пријему пријаве и евидентирању уговора.“  Члан 2.  У Обрасцу ОМП – Пријава уговора о међуповезивању на међународном нивоу, ознака: „М.П.“ брише се.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије“.  \*\*\*  **НАЦРТ**  За примену препоруке 3.2. Унапређење обрасца захтева потребно је такође изменити Правилник о садржини и начину пријаве уговора о међуповезивању на међународном нивоу („Службени гласник РС”, број 104/14). | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ПРАВИЛНИКА О САДРЖИНИ И НАЧИНУ ПРИЈАВЕ УГОВОРА О МЕЂУСОБНОМ ПОВЕЗИВАЊУ НА МЕЂУНАРОДНОМ НИВОУ КОЈЕ СЕ МЕЊАЈУ И ДОПУЊУЈУ**  Члан 2.  Јавна комуникациона мрежа домаћег оператора може бити повезана са јавном комуникационом мрежом оператора из друге државе.  Тачка повезивања може се налазити на територији Републике Србије, граничном прелазу или на територији друге државе.  Технички и комерцијални услови међуповезивања из става 1. овог члана регулишу се уговором између два оператора.  Домаћи оператор из става 3. овог члана је дужан да у року од 30 дана од дана закључења уговора пријави Регулаторној агенцији за електронске комуникације и поштанске услуге (у даљем тексту: Агенција) уговор о међуповезивању на међународном нивоу, А АГЕНЦИЈА ЈЕ ДУЖНА ДА ДОМАЋЕГ ОПЕРАТЕРА ИЗ СТАВА 3. ОВОГ ЧЛАНА БЕЗ ОДЛАГАЊА ОБАВЕСТИ О ПРИЈЕМУ ПРИЈАВЕ И ЕВИДЕНТИРАЊУ УГОВОРА.  Обавеза пријављивања уговора из претходног става не односи се на будуће измене и допуне истог, којима се не мењају подаци дефинисани одредбом члана 3. овог правилника.  Под међуповезивањем на међународном нивоу подразумева се приступ остварен између оператора јавних комуникационих мрежа, којим се успоставља физичко и логичко повезивање јавне комуникационе мреже домаћег оператора и јавне комуникационе мреже оператора из друге државе, како би се корисницима услуга једног оператора омогућила комуникација са корисницима услуга другог оператора, односно приступ услугама које пружају домаћи оператор, други оператор или трећа лица која имају приступ мрежама. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 3.754,91 РСД. Усвајање и примена препорука ће донети привредним субјектима годишње директне уштеде од 1.215,18 РСД или 9,99 ЕУР. Ове уштеде износе 32,36% укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте и уштеди времена. Препорукама се такође утиче и на побољшање пословног амбијента. | |