**ПОЈЕДНОСТАВЉЕЊЕ ПОСТУПКА ЗА ОДУЗИМАЊЕ ДОДЕЉЕНЕ НУМЕРАЦИЈЕ**

|  |  |
| --- | --- |
| **Назив административног поступка** | **Одузимање додељене нумерације** |
| **Шифра поступка** | **31.00.0009** |
| **Регулаторно тело**  **(надлежно за спровођење препоруке)** | Регулаторна агенција за електронске комуникације и поштанске услуге (РАТЕЛ) |
| **Правни оквир којим је уређен административни поступак** | * Закон о електронским комуникацијама („Службени гласник РС”, бр. 44/210, 60/13-одлука УС, 62/14 и 95/18-др.закон) |
| **Прописи које треба променити /донети/укинути да би се спровеле препоруке** | 1. Закон о електронским комуникацијама („Службени гласник РС”, бр. 44/210, 60/13-одлука УС, 62/14 и 95/18-др.закон) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак се спроводи у циљу враћања, односно одрицања од права на додељену нумерацију у случајевима када кориснику та нумерација није потребна. Надлежни орган не одлучује о захтеву већ само доноси решење којим се додељена нумерација одузима.  Захтев се подноси поштом или лично, a издавање акта се обавља на исти начин. На основу овога се закључује да још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење подношења нотификације** | **X** |  | **1** | | **Електронско подношење захтева** |  | **X** |  | | |
| 1. **ОБРАЗЛОЖЕЊЕ** | |
| * 1. **Увођење подношења нотификације**   Поступак се спроводи у циљу враћања, односно одрицања од права на додељену нумерацију у случајевима када кориснику та нумерација није потребна. Надлежни орган на основу захтева странке о одузимању додељене нумерације доноси решење којим престаје да важи решење којим је додељена нумерација.  С обзиром да је реч о обавештавању органа о одрицању од права на додељену нумерацију у случајевима када кориснику та нумерација није потребна, предлаже се увођење нотификације. Такође, предлаже се да се дан предаје нотификације којом подносилац захтева обавештава Регулаторну агенцију за електронске комуникације и поштанске услуге о одрицању од права на додељену нумерацију сматра даном престанка коришћења нумерација, а о чему се доноси решење.  По окончаном поступку, без одлагања, Регулаторна агенција за електронске комуникације и поштанске услуге доставља решење странци.  **За примену ове препоруке, потребно је изменити и допунити Закон о електронским комуникацијама („Службени гласник РС”, бр. 44/210, 60/13-одлука УС, 62/14 и 95/18-др. закон).** **Електронско подношење захтева** Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Службени гласник РС“, број 18/2016), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС“, број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ЕЛЕКТРОНСКИМ КОМУНИКАЦИЈАМА**  Члан 1.  У Закону о електронским комуникацијама („Службени гласник РС”, бр. 44/210, 60/13-одлука УС, 62/14 и 95/18-др.закон) **у** члан 77. у став 1 у тачки 5. тачка и запета на крају тачке замењују се запетом и додају се речи:  „у ком случају је агенција дужна да имаоца дозволе без одлагања обавести о пријему обавештења;“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ЕЛЕКТРОНСКИМ КОМУНИКАЦИЈАМА КОЈЕ СЕ МЕЊАЈУ И ДОПУЊУЈУ**  Члан 77.  (1) Агенција решењем одлучује о одузимању додељене нумерације ако утврди да:  1) је дозвола за коришћење нумерације издата на основу нетачних података, односно неисправне документације од значаја за одлучивање;  2) се додељена нумерација не користи у складу са планом нумерације или издатом дозволом за коришћење нумерације;  3) ималац дозволе за коришћење нумерације, ни након пријема опомене, није у одређеном року уплатио накнаду за коришћење нумерације;  4) је имаоцу дозволе за коришћење нумерације забрањено обављање делатности електронских комуникација у складу са овим законом или правноснажном судском пресудом;  5) се ималац дозволе за коришћење нумерације у писаном облику одрекао права на коришћење додељене нумерације, У КОМ СЛУЧАЈУ ЈЕ АГЕНЦИЈА ДУЖНА ДА ИМАОЦА ДОЗВОЛЕ БЕЗ ОДЛАГАЊА ОБАВЕСТИ О ПРИЈЕМУ ОБАВЕШТЕЊА;  6) је ималац дозволе за коришћење нумерације престао да постоји, без правног следбеника;  7) ималац дозволе за коришћење нумерације није отклонио неправилности утврђене у поступку инспекције;  8) је одузимање додељене нумерације неопходно ради усклађивања са изменама плана нумерације, направљених у циљу примене одговарајућих међународних споразума или остваривања јавног интереса који се није могао задовољити на други начин.  (2) Ималац дозволе за коришћење нумерације, коме је нумерација одузета из разлога наведених у ставу 1. тачка 8) овог члана, има право на замену нумерације.  (3) Агенција додељује нову нумерацију на захтев лица из става 2. овог члана, водећи рачуна о сразмерности, заштити јавног интереса и економским последицама замене нумерације. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 6.758,83 РСД. Усвајање и примена препорука ће донети привредним субјектима годишње директне уштеде од 2.187,32 РСД или 17,98 ЕУР. Ове уштеде износе 17,98% укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте и уштеди времена. Препорукама се такође утиче и на побољшање пословног амбијента. | |