**ПОЈЕДНОСТАВЉЕЊЕ ПОСТУПКА ПРОМЕНЕ ПОДАТАКА У ЕВИДЕНЦИЈИ ОПЕРАТОРА ЈАВНИХ КОМУНИКАЦИОНИХ МРЕЖА И УСЛУГА**

|  |  |
| --- | --- |
| **Назив административног поступка** | Промена података у евиденцији оператора јавних комуникационих мрежа и услуга |
| **Шифра поступка** | 31.00.0017 |
| **Регулаторно тело**  **(надлежно за спровођење препоруке)** | Регулаторна агенција за електронске комуникације и поштанске улсуге (РАТЕЛ) |
| **Правни оквир којим је уређен административни поступак** | * Закон о електронским комуникацијама („Службени гласник РС”, бр. 44/10, 60/13-УС, 62/14 и 95/18 – др.закон) * Правилник о општим условима за обављање делатности електронских комуникација по режиму општег овлашћења („Службени гласник РС”, број 58/18) |
| **Прописи које треба променити/донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Захтев се тренутно може поднети лично или поштом. Електронско подношење захтева би у значајној мери допринело ефикаснијем и економичнијем спровођењу поступка. Тренутно се у пракси углавном не издаје потврда, већ се измене уписују у евиденцију, те би подносилац захтева стално требао да прати промене на интернет страници. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење нотификације** |  | Х |  | | **Електронско подношење захтева** |  | Х |  | | |
| 1. **ОБРАЗЛОЖЕЊЕ** | |
| * 1. **Увођење нотификације**   Поступак се спроводи у циљу промене података у евиденцији оператора јавних комуникационих мрежа и услуга  С обзиром да је реч о промени у евиденцијама углавном спроведен поступак не резултира издавањем потврда. Потврда о промени података у случају када оператор то тражи а у свом захтеву би требало да наведе сврху за коју му је Потврда потребна. У пракси се углавном не издаје потврда, већ се измене уписују у евиденције оператора јавних комуникационих мрежа и услуга и видљиве су на Интернет страници Агенције (нпр. назив правног лица, адреса, телефон, особа за контакт, и сл.). Предлаже се да РАТЕЛ у сваком случају обавести подносиоца захтева о упису у евиденције оператора јавних комуникационих мрежа.  **За примену ове препоруке, није потребна измена прописа.**   * 1. **Електронско подношење захтева**   Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације. Законом о општем управном поступку („Сл. Гласник РС”. бр. 18/16, 95/18-аутентично тумачење), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС”, број 27/2018), који ће се примењивати од 14. октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Није потребна измена прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 61.747,36 РСД. Усвајање и примена препорука ће донети привредним субјектима годишње директне уштеде од 23.595,73 РСД или 194,01 ЕУР. Ове уштеде износе 38,21% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте и побољшању пословног амбијента. | |