**ПОЈЕДНОСТАВЉЕЊЕ ПОСТУПКА ПРИЈАВЕ ТЕХНИЧКОГ ПРЕГЛЕДА РАДИО СТАНИЦЕ**

|  |  |  |  |  |
| --- | --- | --- | --- | --- |
| **Назив административног поступка** | Пријавa техничког прегледа радио станице | | | |
| **Шифра поступка** | 31.00.0018 | | | |
| **Регулаторно тело**  **(надлежно за спровођење препоруке)** | Републичка агенција за електронске комуникације и поштанске услуге (РАТЕЛ) | | | |
| **Правни оквир којим је уређен административни поступак** | * Закон о електронским комуникацијама („Службени гласник РС”, бр. 44/10, 60/13-УС, 62/14 и 95/18 – др.закон) * Правилник о начину контроле коришћења радио фреквенцијског спектра, обављања техничких прегледа и заштите од штетних сметњи („Службени гласник РС”, бр. 60/11, 35/13 и 16/15) | | | |
| **Прописи које треба променити /донети/укинути да би се спровеле препоруке** | 1. Правилник о начину контроле коришћења радио фреквенцијског спектра, обављања техничких прегледа и заштите од штетних сметњи („Службени гласник РС”, бр. 60/11, 35/13 и 16/15) | | | |
| **Рок за спровођење препорука** | Четврти квартал 2020. године | | | |
| 1. **КРАТАК ОПИС ПРОБЛЕМА** | | | | |
| У обрасцу захтева који је припремила организациона јединица и даље постоји место печата, иако је обавеза коришћења печата за привредна друштва и предузетника укинута.  Извештаји о обављеном техничком прегледу се достављају надлежном органу у писаном (штампаном) облику и електронском, чиме се ствара непотребно административно оптерећење како за подносиоце, тако и сам надлежни орган. | | | | |
| 1. **САЖЕТАК ПРЕПОРУКА** | | | | |
| **ПРЕПОРУКА** | | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** |
| **Да** | **Не** |
| **Престанак употребе печата на обрасцу захтева** | |  | Х |  |
| **Промена начина достављања извештаја надлежном органу** | | Х |  | **1** |
|  | | | | |
| 1. **ОБРАЗЛОЖЕЊЕ** | | | | |
| * 1. **Престанак употребе печата на обрасцу захтева**   Захтев се подноси на обрасцу који је припремљен од стране организационе јединице, на основу елемената дефинисаних прописом. На обрасцу захтева и даље постоји место печата.  Чланом 25. Закона о привредним друштвима („Службени гласник РС”, бр. 36/11, 99/11, 83/14-др. закон, 5/15, 44/18, 95/18 и 91/19 ) је прописано да друштво (подразумева привредна друштва и предузетнике) није у обавези да у пословању користи печат. Потребно је избацити предвиђено место за печат и на тај начин усагласити образац захтева са законским одредбама. Неопходно је ажурирати и образац захтева објављен на интернет страници.  **За примену ове препоруке није потребна измена прописа.**   * 1. **Промена начина достављања извештаја надлежном органу**   Након спроведеног техничког прегледа, надлежном органу се доставља извештај у 2 примерка, један у писаном (штампаном облику) и један у електронском облику у року од 60 дана од дана када је извршен технички преглед. Због великог броја поднетих извештаја, ствара се непотребно административно оптерећење, како за подносиоца захтева, тако и за сам надлежни орган.  Стога се предлаже подношење извештаја од стране подносиоца надлежном органу искључиво у електронском облику.  **За примену ове препоруке потребна је измена члана 24. Правилника о начину контроле коришћења радио фреквенцијског спектра, обављања техничких прегледа и заштите од штетних сметњи („Службени гласник РС**”**, бр. 60/11, 35/13 и 16/15)** | | | | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | | | | |
| **НАЦРТ**  **ПРАВИЛНИК О ИЗМЕНАМА**  **ПРАВИЛНИКА О НАЧИНУ КОНТРОЛЕ КОРИШЋЕЊА РАДИО-ФРЕКВЕНЦИЈСКОГ СПЕКТРА, ОБАВЉАЊА ТЕХНИЧКИХ ПРЕГЛЕДА И ЗАШТИТЕ ОД ШТЕТНИХ СМЕТЊИ**  **Члан 1.**  У Правилнику о начину контроле коришћења радио-фреквенцијског спектра, обављања техничких прегледа и заштите од штетних сметњи („Службени гласник РС”, бр. 60/11, 35/13, 16/15), у члану 24, став 3. мења се и гласи:  „Када извршилац техничког прегледа установи да су измерени параметри у прихватљивим границама и да су испуњени сви услови прописни у поступку издавања појединачне дозволе за коришћење радио-фреквенција, попуњени образац извештаја у електронском облику доставља Агенцији, а један примерак имаоцу, односно кориснику радио станице, у року до 60 дана од дана када је извршен технички преглед. У супротном, сматраће се да технички преглед није ни извршен.”  **Члан 2.**  Овај правилник ступа на снагу осмог дана од дана објављивања у „Сл. гласнику РС”. | | | | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | | | | |
| **ПРЕГЛЕД ОДРЕДБЕ**  **ПРАВИЛНИКА О НАЧИНУ КОНТРОЛЕ КОРИШЋЕЊА РАДИО-ФРЕКВЕНЦИЈСКОГ СПЕКТРА, ОБАВЉАЊА ТЕХНИЧКИХ ПРЕГЛЕДА И ЗАШТИТЕ ОД ШТЕТНИХ СМЕТЊИ КОЈА СЕ МЕЊА**  **Члан 24.**  Извршилац техничког прегледа, приликом обављања техничког прегледа радио станице попуњава образац Извештаја о обављеном техничком прегледу (у даљем тексту: Извештај), у три примерка, од којих је један у електронском облику. Облик обрасца Извештаја објављује се на Интернет страници Агенције.  Попуњени образац Извештаја потписује лице које је извршило мерење и ималац, односно корисник радио станице. Форма и садржина, као и начин попуњавања обрасца Извештаја утврђени су у упутствима за мерење, које доноси Агенција, посебно за сваки тип радио станице.  ~~Када извршилац техничког прегледа установи да су измерени параметри у прихватљивим границама и да су испуњени сви услови прописни у поступку издавања појединачне дозволе за коришћење радио-фреквенција, два примерка попуњеног обрасца Извештаја (један у писаном, а други у електронском облику) доставља Агенцији, а један примерак имаоцу, односно кориснику радио станице, у року до 60 дана од дана када је извршен технички преглед. У супротном, сматраће се да технички преглед није ни извршен.~~  КАДА ИЗВРШИЛАЦ ТЕХНИЧКОГ ПРЕГЛЕДА УСТАНОВИ ДА СУ ИЗМЕРЕНИ ПАРАМЕТРИ У ПРИХВАТЉИВИМ ГРАНИЦАМА И ДА СУ ИСПУЊЕНИ СВИ УСЛОВИ ПРОПИСНИ У ПОСТУПКУ ИЗДАВАЊА ПОЈЕДИНАЧНЕ ДОЗВОЛЕ ЗА КОРИШЋЕЊЕ РАДИО-ФРЕКВЕНЦИЈА, ПОПУЊЕНИ ОБРАЗАЦ ИЗВЕШТАЈА У ЕЛЕКТРОНСКОМ ОБЛИКУ ДОСТАВЉА АГЕНЦИЈИ, А ЈЕДАН ПРИМЕРАК ИМАОЦУ, ОДНОСНО КОРИСНИКУ РАДИО СТАНИЦЕ, У РОКУ ОД 60 ДАНА ОД ДАНА КАДА ЈЕ ИЗВРШЕН ТЕХНИЧКИ ПРЕГЛЕД. У СУПРОТНОМ, СМАТРАЋЕ СЕ ДА ТЕХНИЧКИ ПРЕГЛЕД НИЈЕ НИ ИЗВРШЕН.  Ако Агенција утврди да није извршен технички преглед радио станице у остављеном року, покреће одговарајуће поступке и подноси пријаву надлежној инспекцији министарства. | | | | |
| 1. **АНАЛИЗА ЕФЕКАТА ПРЕПОРУКЕ (АЕП)** | | | | |
| Директни трошкови спровођења овог поступка за привредне субјекте на годишњем нивоу износе 227.096,77 РСД. Усвајање и примена препорука ће донети привредним субјектима годишње директне уштеде од 79,281,66РСД или 651,87 ЕУР. Ове уштеде износе 34,91% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте и побољшању пословног амбијента. | | | | |